Žirondiinide algatatud sõda kulges edukalt, mistõttu jakobiinide  võimutaotlust ei võetud eriti tõsiselt, seda enam, et Danton oli ju nende valitsuses kohtuminister. Ka ei varjanud kuninga nõbu Philippe d'Orléans üldse oma seotust žirondiinidega. (Tema poeg oli võiduka kindral Dumouriez' adjutant.) Ta oli loobunud ka perekonnanimest de Bourbon ja soovis, et talle öeldaks kodanik Philippe Égalité (tõlkes: võrdsus).